Diari Oficial de la Generalitat Valenciana


Sumari del DOGV 9396, del 02-08-2022 (2022/7320)

RESOLUCIÓ de 28 de juliol de 2022, del director general de LABORA Servei Valencià d'Ocupació i Formació, de remissió d'expedient i citació a les persones interessades en el recurs contenciós administratiu, procediment ordinari número 274/2022, seguit davant del Jutjat Contenciós Administratiu número 8 de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9396

Data del DOGV
:   02-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7320


Data del document
:   28-07-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 28 de juliol de 2022, del director general de LABORA Servei Valencià d'Ocupació i Formació, de remissió d'expedient i citació a les persones interessades en el recurs contenciós administratiu, procediment ordinari número 274/2022, seguit davant del Jutjat Contenciós Administratiu número 8 de València. [2022/7320]  
  
Remissió de l'expedient i citació a les persones interessades en el recurs contenciós administratiu, procediment ordinari número 274/2022, seguit davant del Jutjat Contenciós Administratiu Número 8 de València, a instàncies de FEMXA FORMACIÓN, SL, contra la Resolució d'11 de març de 2022, del director general de LABORA Servei Valencià d'Ocupació i Formació, per la qual es desestima el recurs de reposició interposat contra la Resolució de 30 de desembre de 2021, de la Direcció General de LABORA Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2022, DOGV número 9256, de data 14 de gener de 2022.  
  
Vista la citació formulada per decret, de data 1 de juliol de 2022, del Jutjat Contenciós Administratiu Número 8 de València, en el procediment ordinari número 274/2022, recurs interposat per FEMXA FORMACIÓN, SL, contra LABORA Servei Valencià d'Ocupació i Formació.  
Vistos els articles 48 i 49 de la Llei reguladora de la jurisdicció contenciosa administrativa, de 13 de juliol de 1998, per tot allò que s'ha exposat, és procedent i resolc:  
  
Primer  
Tindre per citada aquesta administració en el procediment ordinari 274/2022.  
  
Segon  
Remetre al Jutjat Contenciós Administratiu Número 8 de València una còpia autenticada de l'expedient administratiu en el recurs contenciós administratiu, procediment ordinari 274/2022, seguit a instàncies de FEMXA FORMACIÓN, SL, contra LABORA Servei Valencià d'Ocupació i Formació.  
  
Tercer  
Notificar la present resolució als interessats que puga haver-hi mitjançant la inserció en el Diari Oficial de la Generalitat Valenciana, comunicant-los la iniciació del recurs contenciós administratiu, perquè puguen personar-s'hi com a demandats, si convé al seu dret, en el termini de nou dies des de la publicació de la present resolució, degudament representats en la forma establida en l'article 23 de l'esmentada llei jurisdiccional, en el procediment ordinari 274/2022, seguit davant de l'esmentat Jutjat Contenciós Administratiu Número 8 de València.  
Es fa saber als interessats que si s'hi personen fora del termini indicat, se'ls considerarà part únicament per als tràmits no preclosos, i si no s'hi personen oportunament, continuarà el procediment pels seus tràmits, sense que siga procedent practicar-los cap classe de notificació.  
  
  
Quart  
Remetre còpia de l'expedient administratiu a l'Advocacia de la Generalitat, per a la seua tramitació i defensa.  
  
València, 28 de juliol de 2022.- El director general de LABORA Servei Valencià d'Ocupació i Formació: Enric Nomdedéu i Biosca.